open-index/open-wikipedia-markdown huggingface dataset:
Κυπριακό διαβατήριο

Τα **κυπριακά διαβατήρια** εκδίδονται στους πολίτες της Κύπρου για διεθνή ταξίδια. Κάθε Κύπριος πολίτης είναι επίσης πολίτης της Ευρωπαϊκής Ένωσης. Το κυπριακό διαβατήριο, μαζί με την κυπριακή ταυτότητα, επιτρέπει την ελεύθερη κυκλοφορία και διαμονή σε οποιοδήποτε από τα κράτη της ΕΕ και τον ΕΟΧ, καθώς και την Ελβετία. 

Σύμφωνα με τον Δείκτη Περιορισμών Θεωρήσεων του Μαΐου 2018, οι Κύπριοι πολίτες μπορούν να επισκεφθούν 171 χώρες χωρίς θεώρηση ή με θεώρηση κατά την άφιξη, κατατάσσοντας το κυπριακό διαβατήριο στην 14η θέση στον κόσμο. Οι Κύπριοι πολίτες μπορούν να ζήσουν και να εργαστούν σε οποιαδήποτε χώρα εντός της ΕΕ ως αποτέλεσμα του δικαιώματος ελεύθερης κυκλοφορίας και διαμονής που προβλέπεται στο άρθρο 21 της Συνθήκης ΕΕ. 

## Εφαρμογή
δεξιά|μικρογραφία|400x400εσ| Απαιτήσεις θεώρησης για τους Κύπριους πολίτες
Το Τμήμα Αρχείου Πληθυσμού και Μετανάστευσης του Υπουργείου Εσωτερικών είναι υπεύθυνο για την έκδοση και ανανέωση των κυπριακών διαβατηρίων.

## Γλώσσα
Παρά τη συνεχιζόμενη διαίρεση της Κύπρου λόγω της τουρκικής εισβολής του 1974, όλα τα κυπριακά διαβατήρια περιέχουν κείμενο στα ελληνικά, τουρκικά και αγγλικά, καθώς τα ελληνικά και τουρκικά είναι επίσημες γλώσσες της Κυπριακής Δημοκρατίας (σύμφωνα με το άρθρο 3, παράγραφος 1, Σύνταγμα της Κύπρου). Οι Τουρκοκύπριοι μπορούν να αποκτήσουν κυπριακά διαβατήρια και δελτία ταυτότητας εάν μπορούν να αποδείξουν την προέλευσή τους από πολίτη της Κυπριακής Δημοκρατίας. Οι Τούρκοι έποικοι στο βόρειο τμήμα της Κύπρου δεν έχουν δικαίωμα για κυπριακή υπηκοότητα. 

## Εξωτερική εμφάνιση
Τα βιομετρικά διαβατήρια εκδίδονται από τις 13 Δεκεμβρίου 2010 και περιλαμβάνουν κείμενο σε όλες τις επίσημες γλώσσες της Ευρωπαϊκής Ένωσης. Φέρνουν μικροτσίπ που περιέχει βιομετρικά δεδομένα, όπως δακτυλικά αποτυπώματα, βιομετρική φωτογραφία και ψηφιακή υπογραφή. Στο εσωτερικό, σε διαφορετικές σελίδες, υπάρχουν εικόνες από ένα άγαλμα της θεάς Αφροδίτης που εκτίθεται στο Κυπριακό Μουσείο, ένα περιστέρι που φέρει ένα κλαδί ελιάς , το κυπριακό αγρινό και το καράβι της Κερύνειας .

## Απαιτήσεις για θεωρήσεις
Τον Μάιο του 2018, οι Κύπριοι πολίτες είχαν πρόσβαση χωρίς θεώρηση ή θεώρηση κατά την άφιξη σε 171 χώρες και εδάφη, κατατάσσοντας το κυπριακό διαβατήριο στην 14η θέση όσον αφορά την ελευθερία ταξιδιού σύμφωνα με τον Δείκτη Περιορισμών Θεωρήσεων. 

## Παραπομπές

Κατηγορία:Κυπριακή Κυβέρνηση
Κώστας Καδής

Ο **Κώστας Καδής** είναι Ελληνοκύπριος πολιτικός. Διετέλεσε Υπουργός Παιδείας και Πολιτισμού. Από το 2018 μέχρι το 2023 ήταν Υπουργός Γεωργίας, Αγροτικής Ανάπτυξης και Περιβάλλοντος.

## Βιογραφικά στοιχεία
Ο Κώστας Καδής γεννήθηκε στη Λευκωσία στις 30 Αυγούστου 1967. Σπούδασε στο Εθνικό και Καποδιστριακό Πανεπιστήμιο Αθηνών, από το οποίο απέκτησε πτυχίο και διδακτορικό στη βιολογία. Στη συνέχεια παρακολούθησε ειδικά μεταπτυχιακά προγράμματα στο Μεσογειακό Αγρονομικό Ινστιτούτο Χανίων σε θέματα Οικολογίας του Μεσογειακού Τοπίου, στο Εθνικό και Καποδιστριακό Πανεπιστήμιο Αθηνών σε θέματα Διδακτικής των Φυσικών Επιστημών και στο Πανεπιστήμιο Κορνέλ σε θέματα Διαχείρηση Έρευνας Χρηματοδοτούμενης από το Κράτος.

Έχει εργαστεί στο Εθνικό και Καποδιστριακό Πανεπιστήμιο Αθηνών ως μεταπτυχιακός συνεργάτης και μεταδιδακτορικός ερευνητής και ως επιστημονικός σύμβουλος στο Ενάλιον Κέντρο Περιβαλλοντικής Διαχείρισης της Κυπριακής Τράπεζας Αναπτύξεως.

Διορίστηκε στο Ίδρυμα Προώθησης Έρευνας (ΙΠΕ) το 1998. Κατείχε τις θέσεις του Λειτουργού, Λειτουργού Α΄, Επικεφαλής Τομέα και Αναπληρωτή Γενικού Διευθυντή.

Το 2005 εργοδοτήθηκε στο Πανεπιστήμιο Frederick, όπου δημιούργησε ερευνητική Μονάδα, τη Μονάδα Διατήρησης της Φύσης, που επικεντρώθηκε σε θέματα ορθολογικής διαχείρισης των φυσικών πόρων και αειφόρου ανάπτυξης. Επιπρόσθετα, εξελέγη Κοσμήτορας της Σχολής Επιστημών της Αγωγής του πανεπιστημίου.

Έχει συγγράψει βιβλία και άρθρα δημοσιευμένα σε επιστημονικά περιοδικά και πρακτικά συνεδρίων ή σε βιβλία, ερευνητικές εκθέσεις και μελέτες σε θέματα αειφόρου ανάπτυξης, περιβαλλοντικής διαχείρισης, διαχείρισης φυσικών πόρων, διατήρησης της βιοποικιλότητας και περιβαλλοντικής εκπαίδευσης.

Είναι νυμφευμένος με την Μαρίνα Μιχαηλίδου-Καδή και έχει μία κόρη και ένα υιό.

## Πολιτική διαδρομή
Στις 16 Ιουλίου 2007 διορίστηκε Υπουργός Υγείας στην Κυβέρνηση Τάσσου Παπαδόπουλου, θέση στην οποία παρέμεινε έως τις 28 Φεβρουαρίου 2008.

Την περίοδο 2008-2014 διετέλεσε πρόεδρος της Τεχνικής Επιτροπής για το Περιβάλλον. η οποία ασχολείτο με τα περιβαλλοντικά θέματα σχετικά με την επίλυση του Κυπριακού.

Στις 14 Μαρτίου 2014 διορίστηκε Υπουργός Παιδείας και Πολιτισμού στην κυβέρνηση Νίκου Αναστασιάδη 2013, θέση στην οποία παρέμεινε έως τις 28 Φεβρουαρίου 2018. Την 1η Μαρτίου 2018 διορίστηκε Υπουργός Γεωργίας, Φυσικών Πόρων και Περιβάλλοντος στην κυβέρνηση Νίκου Αναστασιάδη 2018.

## Παραπομπές


## Πηγές
* 

|-

|-

|-

Κατηγορία:Κύπριοι πανεπιστημιακοί
Κατηγορία:Υπουργοί Γεωργίας, Αγροτικής Ανάπτυξης και Περιβάλλοντος (Κύπρος)
Κατηγορία:Υπουργοί Παιδείας και Πολιτισμού (Κύπρος)
Κατηγορία:Υπουργοί Υγείας (Κύπρος)
Κατηγορία:Κυβέρνηση Τάσσου Παπαδόπουλου 2003
Κατηγορία:Κυβέρνηση Νίκου Αναστασιάδη 2013
Κατηγορία:Κυβέρνηση Νίκου Αναστασιάδη 2018
Ζέτα Αιμιλιανίδου

Η **Ζέτα Αιμιλιανίδου** (Λευκωσία, 2 Σεπτεμβρίου 1954 - Μαρούσι Αθηνών, 6 Ιουνίου 2022) ήταν Ελληνοκύπρια πολιτικός. Διετέλεσε Υπουργός Εργασίας, Πρόνοιας και Κοινωνικών Ασφαλίσεων και  Υπουργός Εργασίας και Κοινωνικών Ασφαλίσεων.

## Βιογραφικά στοιχεία
Η Ζέτα Αιμιλιανίδου γεννήθηκε στις 2 Σεπτεμβρίου 1954 στη Λευκωσία. Αδελφός της ήταν ο Ουράνιος Ιωαννίδης. Σπούδασε νομική στο Αριστοτέλειο Πανεπιστήμιο Θεσσαλονίκης. Στη συνέχεια απέκτησε δίπλωμα μάρκετινγκ από το Cyprus Institute of Marketing. Σύζυγος της ήταν ο  Κωνσταντίνος Αιμιλιανίδης και είχε έναν υιό.

Το 1979 διορίστηκε στο Τμήμα Τελωνείων της Κυπριακής Δημοκρατίας, στο οποίο υπηρέτησε από πολλές θέσεις (ανώτερος λειτουργός, πρώτος τελωνειακός λειτουργός, αναπληρώτρια διευθύντρια και διευθύντρια). Επιπλέον, διετέλεσε μέλος του διοικητικού συμβουλίου της Αρχής Λιμένων Κύπρου.

Την περίοδο 2010-2013 ήταν γενική διευθύντρια του Υπουργείου Εμπορίου Βιομηχανίας και Τουρισμού.

Απεβίωσε στις 6 Ιουνίου 2022 στο Νοσοκομείο Υγεία στην Αθήνα λόγω επιπλοκών κατόπιν ρήξης ενδοκράνιου ανευρύσματος που υπέστη..

Στις 7 Ιουνίου ο πρόεδρος Νίκος Αναστασιάδης διόρισε τον υπουργό Μεταφορών, Γιάννη Καρούσο,   υπουργό Εργασίας επιπροσθέτως των υφιστάμενων αρμοδιοτήτων. Ο Καρούσος εκτελούσε χρέη υπουργού Εργασίας από τις 19 Μαΐου.

## Πολιτική διαδρομή
Στις 4 Απριλίου 2013 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Νίκου Αναστασιάδη 2013. Το 2014, κατά τη διάρκεια της θητείας της, το υπουργείο μετονομάστηκε σε Υπουργείο Εργασίας, Πρόνοιας και Κοινωνικών Ασφαλίσεων και η Ζέτα Αιμιλιανίδου ανέλαβε Υπουργός Εργασίας, Πρόνοιας και Κοινωνικών Ασφαλίσεων. Παρέμεινε στη θέση αυτή και στην Κυβέρνηση Νίκου Αναστασιάδη 2018. Το 2022, κατά τη διάρκεια της θητείας της, το υπουργείο μετονομάστηκε σε Υπουργείο Εργασίας και Κοινωνικών Ασφαλίσεων και η Ζέτα Αιμιλιανίδου ανέλαβε Υπουργός Εργασίας και Κοινωνικών Ασφαλίσεων. Παρέμεινε στη θέση αυτή έως τον θάνατο της στις 6 Ιουνίου 2022.

## Συγγραφικό έργο
Ήταν συγγραφέας του βιβλίου *Ο Φόρος Προστιθέμενης Αξίας στην Κύπρο*, το οποίο εκδόθηκε το 1993 που τέθηκε για πρώτη φορά σε ισχύ η περί ΦΠΑ Νομοθεσία στην Κύπρο.

## Παραπομπές

## Πηγές
*

|-

|-

|-

Κατηγορία:Κύπριοι δικηγόροι
Κατηγορία:Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κατηγορία:Υπουργοί Εργασίας, Πρόνοιας και Κοινωνικών Ασφαλίσεων (Κύπρος)
Κατηγορία:Κυβέρνηση Νίκου Αναστασιάδη 2013
Κατηγορία:Κυβέρνηση Νίκου Αναστασιάδη 2018
Κατηγορία:Υπουργοί Εργασίας και Κοινωνικών Ασφαλίσεων (Κύπρος)
Ορεσίβια ζέβρα

Η **ορεσίβια ζέβρα** (Equus zebra)είναι είδος ζέβρας που απαντάται στην νότιο Αφρική.  Έχει ύψος 1,3m, μάζα 390kg,και τρέχει με ταχύτητα 55kph.
Είναι καλός αναρριχτής. Φέρει σκληρές μητέρες οπλές που τις επιτρέπουν να αναρριχάται τις βραχώδεις κι απότομες πλαγιές όπου ζει. Στο λαιμό φέρει μια πτυχή δέρματος, που μοιάζει με προγούλι και την κάνει να ξεχωρίζει από τις άλλες ζέβρες. Το προσδόκιμο ζωής της είναι 20 χρόνια. Είναι απειλούμενο είδος.

## Πηγές
* Εγκυκλοπαίδεια Τα Ζώα, μια εγκυκλοπαίδεια για παιδιά. Εκδόσεις Πατάκη

Κατηγορία:Πανίδα της Αφρικής
Κατηγορία:Ιππίδες
Ευγενία Παλαιολογίνα Καντακουζηνή

Η **Ευγενία Παλαιολογίνα Καντακουζηνή** ήταν βυζαντινή ευγενής του 13ου αιώνα από την Οικογένεια Καντακουζηνών και των Παλαιολόγων.

Ήταν κόρη του Ιωάννη Καντακουζηνού και της Ειρήνης Παλαιολογίνας που καταγόταν από τους πρώτους Παλαιολόγους, γενάρχες της οικογένειας. Παντρεύτηκε με επιγαμία αρχηγό Κουμάνων που εγκαταστάθηκαν στα εδάφη της αυτοκρατορίας και βαπτίστηκαν χριστιανοί, τον Συργιάννη, παιδιά τους ήταν ο Συργιάννης Παλαιολόγος και η Θεοδώρα Συργιάναινα που παντρεύτηκε τον Γκυ των Πουατιέ της Κύπρου κι έγινε βασίλισσα της Αρμενίας. Έζησε στην περιοχή της Μακεδονίας και Θράκης όπου ο σύζυγος της ήταν διοικητής . Στο τέλος της ζωής εκάρη μοναχή.

## Παραπομπές


Κατηγορία:Βυζαντινοί του 13ου αιώνα
Ευγενια
Ευγενια
Άγιος Μωυσής ο Αιθίοπας

**Ο Άγιος Μωυσής ο Αιθίοπας **είναι Άγιος της ορθόδοξης εκκλησίας. Ο Άγιος ήταν σκλάβος κάποιου κυβερνητικού υπαλλήλου αλλά τον έδιωξαν λόγω κλοπής και υποψίας και φόνο. Σύντομα βρέθηκε με μια συμμορία κακοποιών, και καθώς ήταν μεγαλόσωμος και δυνατός έγινε αρχηγός τους. Κάποτε, κυνηγημένος από τα όργανα της εξουσίας,αποφάσισε να  μετανοήσει και να  βαπτιστεί  χριστιανός ενώ εγκαταστάθηκε στην έρημο, για να γίνει ασκητής, αλλάζοντας ριζικά τον τρόπο ζωής του. Τελικά βασανίστηκε από βαρβάρους επιδρομείς και παρέδωσε το πνεύμα του στον Κύριο.

## Παραπομπές


Κατηγορία:Άγιοι της Ορθόδοξης Εκκλησίας
Ελληνοκυπριακή διασπορά

**Ελληνοκυπριακή διασπορά** είναι ο όρος που αναφέρεται στους Ελληνοκυπρίους που ζουν στο εξωτερικό για οικονομικούς λόγους, ή ανήκουν στον ελληνικό πληθυσμό της Κύπρου που ξεριζώθηκε από τα σπίτια του κατά την τουρκική εισβολή. 

Πολλοί Ελληνοκύπριοι μετακόμισαν στο Ηνωμένο Βασίλειο στη δεκαετία του 1950 και του 1960 για οικονομικούς λόγους, αλλά πολλοί έφυγαν επίσης μετά την τουρκική εισβολή του 1974. Σήμερα, η πλειοψηφία των Ελληνοκυπρίων που ζουν στο εξωτερικό κατοικεί στο Ηνωμένο Βασίλειο, ιδιαίτερα στο βόρειο Λονδίνο, ενώ πολλοί ζουν γύρω από τη γειτονιά του Σάουθγκεϊτ. Ωστόσο, χιλιάδες έχουν μετεγκατασταθεί στην Αυστραλία, τον Καναδά, τη Νότια Αφρική, τις Ηνωμένες Πολιτείες και άλλες ευρωπαϊκές χώρες. Πολλοί επιστρέφουν συχνά στην Κύπρο και αποτελούν σημαντική δύναμη στην υποστήριξη των κυπριακών θεμάτων σε όλο τον κόσμο.  

## Δείτε επίσης
* Βρετανοκύπριοι
* Αξιοσημείωτοι Βρετανοί Κύπριοι 
* Κυπροαμερικανοί 
* Κυπροαυστραλοί 

## Εξωτερικοί σύνδεσμοι
* NEPOMAK (The World Organisation for Young Overseas Cypriots)
* Reassessing what we collect website – Greek Cypriot London History of Greek Cypriot London with objects and images

Κατηγορία:Διασπορά ανά πληθυσμιακή ομάδα
Κατηγορία:Ελληνοκυπριακές σχέσεις
Κατηγορία:Ελληνική διασπορά
Ακρόπολις ΙΦ

Η **Ακρόπολις ΙΦ** (σουηδικά: *Akropolis IF*) είναι σουηδικός ποδοσφαιρικός σύλλογος που εδρεύει στη Στοκχόλμη. Ιδρύθηκε από Έλληνες μετανάστες το 1968. 

Ο σύλλογος πήρε το όνομά του από την Ακρόπολη Αθηνών και στο σήμα απεικονίζεται ο Παρθενώνας.

## Ιστορικό
Η Ακρόπολις είναι αθλητικός σύλλογος που ιδρύθηκε στη Στοκχόλμη την άνοιξη του 1968. Το τμήμα καλαθοσφαίρισης ξεκίνησε το φθινόπωρο του 1968 και ακολούθησε το ποδόσφαιρο τμήμα την άνοιξη του 1969. Οι δραστηριότητες για τους νέους ξεκίνησαν το 1975. 

Ο σύλλογος είχε στενές σχέσεις με άλλους ποδοσφαιρικούς συλλόγους της Στοκχόλμης, όπως η AΪK Στοκχόλμης και η Μπρομαποϊκάρνα, ωστόσο και οι δύο συνεργασίες έχουν τερματιστεί. 

Το 1987, η Ακρόπολις προβιβάστηκε για πρώτη φορά στην 3η Κατηγορία. Το 2006 προβιβάστηκε στη 2η Κατηγορία, όπου έμεινε μέχρι το 2012. Το 2014, η Ακρόπολις προβιβάστηκε στην 1η Κατηγορία. Ως πρωτοεμφανιζόμενη στην 1η κατηγορία, εξασφάλισε μία θέση στα προκριματικά για την άνοδο στη Σούπερεταν στο τελευταίο αγώνα της εναντίον της ΙΦΚ Λούλεο.

Το 2019, ο σύλλογος κατάφερε να τερματίσει στην πρώτη θέση της 1ης κατηγορίας του Βορρά. Με αυτό τον τρόπο κέρδισε και το εισιτήριο της ανόδου στη Σούπερεταν.

## Προσωπικό

## Εξωτερικοί σύνδεσμοι

* Akropolis IF  

## Σημειώσεις


Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1968
Κατηγορία:Αθλητικοί σύλλογοι διασποράς
Κατηγορία:Διαλύσεις ποδοσφαιρικών ομάδων το 2024
Ρώσοι στην Κύπρο

[μικρογραφία|Ρωσικό μίνι μάρκετ στη [Λεμεσός|Λεμεσό]]
Στην Κύπρο ζουν 4.952 άνθρωποι ρωσικής προέλευσης.  Κατοικούν κυρίως στη Λάρνακα, τη Λεμεσό και την Πάφο.  Οι περισσότεροι από αυτούς έφτασαν στην Κύπρο τη δεκαετία του 1990. Τα δημοσιεύματα του 2011 αναφέρουν σήμερα πάνω από 100.000 κατοίκους ρωσικής καταγωγής που ζουν στην Κύπρο.     

## Δείτε επίσης
* Ρώσοι 
*Ρωσική διασπορά
* Σχέσεις Κύπρου-Ρωσίας 
* Δημογραφικά στοιχεία της Κύπρου 

## Παραπομπές


## Εξωτερικοί σύνδεσμοι
* Η Βόρεια Κύπρος αποτελεί ρωσικό λόμπι επιχειρήσεων 

Κατηγορία:Ρωσική διασπορά
Κατηγορία:Πληθυσμιακές ομάδες της Κύπρου
Βιετναμέζοι στην Κύπρο

Οι **Βιετναμέζοι στην [[Κύπρος|Κύπρο]]** αριθμούν περισσότερα από 18.000 άτομα. 

## Κοινοτικοί οργανισμοί
Οι Βιετναμέζοι γιορτάζουν το Τετ, το παραδοσιακό Σεληνιακό Νέο Έτος, ειδικά στην παραλιακή πόλη της Λεμεσού, με πολλές δραστηριότητες που περιλαμβάνουν βιετναμέζικα λαϊκά τραγούδια, χορό και λαϊκά παιχνίδια. 

Το 2015 για πρώτη φορά, οι Βιετναμέζοι στην Κύπρο οργάνωσαν πρόγραμμα για να καλωσορίσουν τη νέα άνοιξη στη Λεμεσό, κατά τη διάρκεια της οποίας έγιναν διάφορες εκδηλώσεις για το πολιτισμό του Βιετνάμ. 

## Γλώσσα
Το 2011, υπήρχαν 11.000 Βιετναμεζόφωνοι ομιλητές στην Κύπρο. 

## Παραπομπές

Κατηγορία:Πληθυσμιακές ομάδες της Κύπρου
Ινδοί στην Κύπρο

Η κοινότητα **Ινδών στην Κύπρο** περιλαμβάνει τους Ινδούς ομογενείς στην Κύπρο, καθώς και τους Κύπριους πολίτες ινδικής προέλευσης ή καταγωγής. Στην Κύπρο ζουν πάνω από 2.000 Ινδοί που εργάζονται κυρίως στον τομέα των ΤΠΕ (Τεχνολογία, Πληροφορική, Επικοινωνίες) και τη ναυτιλιακή βιομηχανία, μια πολύ μικρότερη κοινότητα σε σύγκριση με άλλες δυτικές χώρες. Ένας μεγάλος αριθμός Ινδών απασχολούνται σε πολυεθνικές εταιρείες. Η πολυεθνική Amdocs διατηρεί γραφείο στη Λεμεσό το οποίο απασχολεί σήμερα περισσότερους από 400 Ινδούς προγραμματιστές λογισμικού. 

Η κοινότητα περιλαμβάνει και μεγάλο αριθμό φοιτητών που έχουν έρθει στην Κύπρο για να παρακολουθήσουν ανώτερες σπουδές. Ο πληθυσμός έχει σχεδόν δεκαπλασιαστεί από το 1997, όταν υπήρχαν μόλις 300-400 Ινδοί μακροχρόνιοι κάτοικοι. 

## Αξιοσημείωτοι άνθρωποι

* Κοντεντέρα Σουμπάγια Θιμάγια - Αρχηγός Στρατιωτικού Επιτελείου (Ινδία) 

## Δείτε επίσης

*Ινδοί στην Ελλάδα
*Ινδουισμός στην Κύπρο

## Παραπομπές

Κατηγορία:Πληθυσμιακές ομάδες της Κύπρου
Λιβανέζοι στην Κύπρο

Οι **Λιβανέζοι στην Κύπρο** περιλαμβάνουν μετανάστες και απογόνους μεταναστών από τον Λίβανο, αριθμώντας περίπου 20.000 ανθρώπους. Η μετανάστευση από τον Λίβανο στην Κύπρο άρχισε ήδη από τον 13ο αιώνα με λιβανέζους Μαρωνίτες εγκαταστάθηκαν για πρώτη φορά στην Κύπρο. Το νέο μεταναστευτικό κύμα άρχισε μετά το 1975 κατά τη διάρκεια του εμφυλίου πολέμου του Λιβάνου. Οι περισσότεροι Λιβανέζοι από το νέο μεταναστευτικό κύμα κατάγονται από την επαρχία Κούρα στον βόρειο Λίβανο, η οποία είναι κυρίως ελληνορθόδοξη περιοχή. Κατά τη διάρκεια του εμφυλίου ο αριθμός των Λιβανέζων ήταν υψηλότερος, ωστόσο μετά το τέλος του πολέμου πολλοί επέστρεψαν στον Λίβανο. 

## Αξιοσημείωτοι άνθρωποι

* Μάρκος Μπαγδάτης, κύπριος τενίστας με λιβανέζο πατέρα και ελληνοκύπρια μητέρα
* Σαρμπέλ, Βρετανός τραγουδιστής, με ελληνοκύπριο πατέρα και λιβανέζα μητέρα

Κατηγορία:Πληθυσμιακές ομάδες της Κύπρου
Μαχαιροβγάλτης (ταινία)

Η **Μαχαιροβγάλτης** είναι ελληνοκυπριακή δραματική ταινία του 2010, σε σκηνοθεσία Γιάννη Οικονομίδη.  

## Υπόθεση
Μετά το θάνατο του πατέρα του, ο Νίκος μετακινείται από την Πτολεμαΐδα στην Αθήνα. Ο θείος του προσφέρει τρόφιμα και καταφύγιο ενώ αρχίζει να φροντίζει τα σκυλιά του. Μόνος σε ένα απομονωμένο προάστιο, φέρεται στη ρουτίνα της δυστυχίας του, μέχρι τη στιγμή που η σχέση του με τη θεία του αλλάζει τα πάντα. 

## Ηθοποιοί
* Στάθης Σταμουλακάτος ως Νίκος 
* Βαγγέλης Μουρίκης ως Αλέκος 
* Μαρία Καλλιμάνη ως Γωγώ 
* Γιάννης Βουλγαράκης ως φίλος του Νίκου 
* Γιάννης Αναστασάκης ως μεθυσμένος 
* Νικόλ Δριζή ως ερωμένη του Νίκου 
* Κωνσταντίνος Σιραδάκης ως Σερβιτόρος (ως Κώστας Συραδάκης)

## Παραπομπές


## Εξωτερικοί σύνδεσμοι
*  

Κατηγορία:Ταινίες του 2010
Κατηγορία:Κυπριακές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Αθήνα
Κυπριακή Σχολή Αρχιτεκτονικής

Η **Κυπριακή Σχολή Αρχιτεκτονικής** είναι ιδιωτική σχολή αρχιτεκτονικής που βρίσκεται στη Λέμπα κοντά στην Πάφο .  Το Σχολείο συνδέεται και μοιράζεται μια πανεπιστημιούπολη με το Κυπριακό Κολλέγιο Τεχνών . 

Η Σχολή ιδρύθηκε το 2017 από τον Εμίλιο Κουτσουφτίδη, εγγονός του Κύπριου ζωγράφου Στας Παράσκος και του Βρετανού αρχιτέκτονα Χένρι Μπιτς Μόουλ. 

## Καλοκαιρινές κατοικίες
Η Κυπριακή Σχολή Αρχιτεκτονικής είναι πιο γνωστή για το καλοκαιρινό πρόγραμμα παραμονής το οποίο λαμβάνει χώρα κάθε χρόνο για τις δύο τελευταίες εβδομάδες του Αυγούστου  . 

## Παραπομπές

Κατηγορία:Πανεπιστήμια στην Κύπρο
Κυπριακή άδεια οδήγησης

Η **Κυπριακή άδεια οδήγησης** είναι το επίσημο έγγραφο που εκδίδεται στην Κύπρο για να εξουσιοδοτήσει έναν πολίτη της χώρας να εκμεταλλεύεται διάφορους τύπους οχημάτων με κινητήρα σε δημόσιους δρόμους. 

Οι άδειες εκδίδονται από το Υπουργείο Μεταφορών, το οποίο αποτελεί μέρος του Υπουργείου Συγκοινωνιών και Έργων. Τα μοτοποδήλατα (κάτω των 50 κυβικών) και τα αυτοκίνητα μπορούν να οδηγηθούν με άδεια μαθητευόμενου από την ηλικία των 17 ετών. Οι μοτοσυκλέτες υψηλού κυβισμού και ορισμένα βαρύτερα οχήματα μπορούν να τα οδηγήσουν μόνο άτομα πάνω από την ηλικία των 21 ετών. 

Από το 2008, το κόστος απόκτησης άδειας είναι €59.80 (έως 60 ετών), €25.63 (60 έως 65 ετών) και για τους άνω των 65 ετών είναι δωρεάν. Οι οδηγοί ηλικίας άνω των 70 ετών απαιτούν πιστοποιητικό από ιατρό. 

Η άδεια Κύπρου ισχύει σε όλα τα κράτη μέλη της ΕΕ. Είναι τυπωμένη σε χαρτί, παρουσιάζει τη φωτογραφία του κατόχου και έχουν τις τυπικές κατηγορίες οχημάτων της ΕΕ. 

Αδικήματα όπως η υπέρβαση ταχύτητας και η οδήγηση υπό την επήρεια αλκοόλ ελέγχονται αυστηρά και μπορούν να επιβληθούν ποινές. Σε ορισμένες σοβαρές περιπτώσεις ή σε επαναλαμβανόμενα αδικήματα που συγκεντρώνουν αρκετούς πόντους, η άδεια οδήγησης ανακαλείται προσωρινά ή μόνιμα. 

Οι άδειες οδήγησης ισχύουν μόνο για τη χρήση οχημάτων σε δημόσιους δρόμους. Ένας μπορεί να οδηγήσει οποιοδήποτε όχημα στη γη του (ή σε άλλο πρόσωπο, με άδεια του ιδιοκτήτη) χωρίς άδεια. 

## Δείτε επίσης

* Ευρωπαϊκή άδεια οδήγησης 
* Άδεια οδήγησης στη Βόρεια Κύπρο 

## Εξωτερικοί σύνδεσμοι

* Τμήμα οδικών μεταφορών

Κατηγορία:Μεταφορές στην Κύπρο
Κυπριακή νοηματική γλώσσα

Η **Κυπριακή νοηματική γλώσσα** είναι η νοηματική γλώσσα της Κύπρου. Φαίνεται να είναι μια μείξη της αμερικανικής νοηματικής γλώσσας και της ελληνικής νοηματικής γλώσσας και δεν είναι ακόμη πλήρως ανεπτυγμένη γλώσσα. Η ελληνοκυπριακή κοινότητα κωφών χρησιμοποιεί κατά κύριο λόγο την Ελληνική Νοηματική Γλώσσα (η τουρκοκυπριακή κοινότητα κωφών χρησιμοποιεί την τουρκική νοηματική γλώσσα).

## Παραπομπές


Νοηματικη
Κατηγορία:Νοηματικές γλώσσες
Λεύκαρα Κοζάνης

Τα **Λεύκαρα** είναι χωριό και κοινότητα του Δήμου Σερβίων-Βελβεντού. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Σερβίων, του οποίου ήταν δημοτική περιφέρεια. Η απογραφή του 2011 κατέγραψε 211 κατοίκους στο χωριό. Η κοινότητα των Λευκάρων καλύπτει έκταση 25.25 χλμ2. 

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Σερβίων - Βελβεντού
Παναγία του Καντσβώρ

Η **Παναγία του Καντσβώρ** (, ) είναι η αρμενική αποστολική εκκλησία στην Αμμόχωστο της Κύπρου. 

## Ιστορία
Η εκκλησία βρίσκεται στη βορειοδυτική πλευρά της περιτειχισμένης πόλης της Αμμοχώστου, απέναντι από την εκκλησία των Καρμελιτών. Πρόκειται για κτίριο που μοιάζει με φρούριο, το οποίο κτίστηκε το 1346 από Αρμένιους πρόσφυγες από την Κιλικία. Κατασκευάστηκε με χαρακτηριστικό αρμενικό στυλ, αλλά με κυπριακή τοιχοποιία, αποτελούσε δε τμήμα ενός σημαντικού μοναστικού και πολιτιστικού κέντρου, όπου λέγεται ότι μελέτησε ο Άγιος Νέρσες Λαμπρονάτσι, γεγονός που υποδηλώνει την παρουσία σημαντικού θεολογικού ιδρύματος.

Αχρησιμοποίητη από το 1571, συντηρήθηκε από το Τμήμα Αρχαιοτήτων το 1907 και στις 7 Μαρτίου 1936 μισθώθηκε στην αρμενική κοινότητα της Αμμόχωστου για περίοδο 99 ετών. Μετά από επισκευές μεταξύ 1937-1944, η πρώτη Λειτουργία τελέστηκε στις 14 Ιανουαρίου 1945 από τον Αρχιμανδρίτη Κρικόρ Μπαχλαβουνί. Κάηκε μερικώς από Τουρκοκύπριους το Μάρτιο του 1957. Στη συνέχεια, δεν χρησιμοποιόταν πλέον ως εκκλησία.

Κατά τις διακοινοτικές ταραχές του 1963-1964, η γύρω περιοχή καταλήφθηκε από την ΤΜΤ και αργότερα τον Αύγουστο του 1974 από τον τουρκικό στρατό, καθιστώντας την κατεχόμενη. Ακόμη και μετά τη μερική άρση των περιορισμών μετακίνησης από το κατοχικό καθεστώς το 2003, ήταν ακόμα απροσπέλαστη, καθώς βρισκόταν σε «στρατιωτική περιοχή». Είναι πλέον προσβάσιμη, από τα τέλη του 2005.

Ύστερα από μια εργασίες αποκατάστασης από το UNDP-PFF, οι οποίες πραγματοποιήθηκαν μεταξύ Μαΐου 2017 και Μαΐου 2018, η τελετή παράδοσης έλαβε χώρα στις 26 Μαΐου 2018, μαζί με την εκκλησία των Καρμελιτών.

## Δείτε επίσης
* Αρμένιοι της Κύπρου
* Αρμενική Μητρόπολη Κύπρου

## Παραπομπές

Κατηγορία:Αρμενικά Αποστολικά μοναστήρια
Κατηγορία:Εκκλησίες στην Κύπρο
Hellas Sat 2

Ο **Hellas Sat 2** (προηγουμένως γνωστός ως **Intelsat APR3**, **Sinosat** **1B,** **NSS 6**, **NSS K-TV** και **Intelsat K-TV**) είναι δορυφόρος επικοινωνίας ο οποίος λειτουργείται από την Hellas Sat. Στις 29 Ιουνίου 2017 ο δορυφόρος Hellas Sat 3 εκτοξεύτηκε για να αντικαταστήσει τον Hellas Sat 2.

## Ιστορικό
Ο Hellas Sat 2 εκτοξεύτηκε από πύραυλο Atlas V στο Κέιπ Κανάβεραλ της Φλόριντας των Ηνωμένων Πολιτειών, στις 22:10 (Συντονισμένη Παγκόσμια Ώρα) της 13ης Μαΐου 2003.

## Χωρητικότητα και κάλυψη
Ο δορυφόρος 3.45 τόνων φέρει 30 αναμεταδότες μπάντας Ku για την παροχή μεταδόσεων φωνής άμεσες προς το σπίτι και βίντεο σε ένα μεγάλο μέρος της Ευρώπης, της Βόρειας Αφρικής και της Μέσης Ανατολής, σε χώρο στάθμευσης 39 μοίρες ανατολικά γεωγραφικό μήκος. Παρείχε επίσης τηλεοπτικές υπηρεσίες για τους θερινούς Ολυμπιακούς Αγώνες του 2004 στην Αθήνα.

## Παραπομπές


## Εξωτερικοί σύνδεσμοι
*Hellas Sat
*Άρθρο για τον Hellas-Sat-2 στο cordis.eu
*Τοποθεσία του Hellas-Sat-2 και εμβέλεια κάλυψης στο SatBeams
*Άρθρο για την απόκτηση της Hellas Sat από την Arabsat
*

Κατηγορία:Δορυφόροι της Ελλάδας
Πέσο Κούβας

Το **πέσο** (, κωδικός ISO 4217: CUP, μερικές φορές ονομάζεται "εθνικό νόμισμα" ή στα ισπανικά *moneda nacional*) είναι ένα από τα δύο επίσημα νομίσματα που χρησιμοποιούνται στην Κούβα, ενώ το άλλο είναι το μετατρέψιμο πέσο (κωδικός ISO 4217: CUC, συχνά ονομάζεται δολάριο στην ομιλούμενη γλώσσα). Επί του παρόντος η αναλογία είναι 25 CUP ανά 1 CUC.

Οι περισσότεροι κρατικοί εργάτες στην Κούβα λαμβάνουν τους μισθούς τους σε εθνικά πέσο, αλλά κάποιοι λαμβάνουν μέρος του μισθού τους σε μετατρέψιμο πέσος. Τα καταστήματα που πωλούν βασικά είδη όπως φρούτα και λαχανικά δέχονται γενικά μόνο εθνικά πέσος. "Τα καταστήματα δολαρίων" πωλούν τα υπόλοιπα. Η λέξη "πέσος" μπορεί να αναφέρεται σε κάθε είδος χρήματος.

Τα κουβανικά μετατρέψιμα πέσος έχουν 25 φορές μεγαλύτερη αξία, αλλά αυτό δεν εξαλείφει εντελώς τη σύγχυση για τους τουρίστες. Δεδομένου ότι τα αγαθά που αγοράζονται σε εθνικά πέσος έχουν κυβερνητικές τιμές, οι τουρίστες μερικές φορές συγχέονται με τιμές που φαίνονται "πολύ φτηνές". Τα σκληρά πέσος (CUC) διακρίνονται είναι εύκολα από τα εθνικά (CUP), καθώς τα κέρματα CUC έχουν οκταγωνικό σχήμα στο εξωτερικό χείλος του γύρου. Η μόνη εξαίρεση σε αυτό είναι το πιο κοινό κέρμα σε CUP, το 1 πέσος που έχει επίσης αυτό το οκταγωνικό σχήμα. Επίσης, τα νομίσματα σε CUC παρουσιάζουν μνημεία και τα χαρτονομίσματα σε CUP έχουν πορτρέτα.

## Παραπομπές


Κατηγορία:Οικονομία της Κούβας
Κατηγορία:Λήμματα που περιέχουν κείμενο στα ισπανικά
Κατηγορία:Νομίσματα
Αρχαία ελληνική φιλοσοφία

Η **αρχαία ελληνική φιλοσοφία** ξεπρόβαλε τον 6ο αιώνα π.Χ., συνέχισε στην ελληνιστική περίοδο και την περίοδο στην οποία η αρχαία Ελλάδα ήταν μέρος της Ρωμαϊκής Αυτοκρατορίας. Με την φιλοσοφία, οι αρχαίοι Έλληνες προσπαθούσαν να αντιληφθούν τον κόσμο με μη θρησκευτικό τρόπο. Ασχολιόντουσαν με μια ευρεία ποικιλία θεμάτων, όπως αστρονομία, μαθηματικά, πολιτική φιλοσοφία, ηθική, μεταφυσική, οντολογία, λογική, βιολογία, ρητορική, αισθητική και με την μουσική.

Η ελληνική φιλοσοφία επηρέασε την Δυτική κουλτούρα εξαρχής. Η αρχαία ελληνική σκέψη μεταφέρθηκε από την πρώιμη ισλαμική φιλοσοφία, την ευρωπαϊκή Αναγέννηση και στον διαφωτισμό. 

Ορισμένοι υποστηρίζουν ότι η αρχαία ελληνική φιλοσοφία είχε επηρεαστεί από την παλιότερη σοφία και μυθική κοσμογονία της αρχαίας μέσης ανατολής, αν και αυτό αμφισβητείται. Ο Μάρτιν Λίτσφιλντ Γουέστ ισχυρίζεται ότι «η επαφή με την ανατολίτικη κοσμολογία και θεολογία, βοήθησε τους προσωκρατικούς φιλόσοφους να ελευθερώσουν την φαντασία τους, σίγουρα τους έδωσε αρκετές ιδέες. Αλλά δίδαξαν τον εαυτό τους λογική. Η φιλοσοφία μπορεί να κατανοηθεί ως ελληνική δημιουργία."

Αργότερα, η φιλοσοφική σκέψη επηρεάστηκε από τον Σωκράτη, όπως τον παρουσιάζει ο Πλάτωνας και είθισται να αναφερόμαστε στην φιλοσοφία που αναπτύχθηκε πριν από τον Σωκράτη ως Προσωκρατική φιλοσοφία.

## Παραπομπές


## Εξωτερικοί σύνδεσμοι
*
Μάρκο Φοσκαρίνι

Ο **Μάρκο Φοσκαρίνι** (4 Φεβρουαρίου 1696 στη Βενετία - 31 Μαρτίου 1763 στη Βενετία) ήταν Βενετός ποιητής, συγγραφέας και πολιτικός που υπηρέτησε ως 117ος Δόγης της Βενετίας από τις 31 Μαΐου 1762 μέχρι το θάνατό του 10 μήνες αργότερα. Σπούδασε στη Μπολόνια και ήταν ενεργός ως διπλωμάτης, υπηρετώντας ως πρεσβευτής στη Ρώμη και το Τορίνο. Έχει διατελέσει επίσης για χρόνια ως Εισαγγελέας του Αγίου Μάρκου. Είχε διαδεχθεί τον Αλβίσε Τζοβάνι Μοτσενίγκο στο αξίωμα του Δόγη.

Το Κλασσικό Λύκειο Μάρκο Φοσκαρίνι στη Βενετία, πήρε το όνομά του για να τιμήσει την «Ιστορία της Βενετικής λογοτεχνίας».

## Παραπομπές


Κατηγορία:Δόγηδες της Βενετίας
Writely

Το **Writely**, είναι ένα  διαδικτυακό λογισμικό επεξεργαστή εγγράφου που κυκλοφόρησε τον Αύγουστο του 2005 από την εταιρεία λογισμικού Upstartle. Το 2006 η Upstartle εξαγοράστηκε από την Google και το *Writely* υπήρξε η βάση για την ανάπτυξη του σημερινού Google Docs.

## Ιστορικό
Πριν το *Writely* οι προγραμματιστές  Sam Schillace, Steve Newman και Claudia Carpenter εργάζονταν για την δημιουργία ενός desktop note, που το είχαν ονομάσει NoteKeeper και χρησιμοποιώντας την τεχνολογία peer-to-peer θα είχε την δυνατότητα ταυτόχρονης επεξεργασίας από διαφορετικούς χρήστες ενός δικτύου υπολογιστών. 

Αργότερα όταν άρχισε να ωριμάζει η νέα τεχνολογία Ajax εγκαταλείπουν τον NoteKeeper και την τεχνολογία peer-to-peer και αρχίζουν την δημιουργία του επεξεργαστή εγγράφων Writely που με την Ajax θα είχε την δυνατότητα της ταυτόχρονης επεξεργασίας μέσω του διαδικτύου. Η ιδέα της χρήσης Ajax ήταν του Sam Schillace, ο οποίος και έγραψε την πρώτη έκδοση του *Writely*. Ο Sam Schillace και η υπόλοιπη ομάδα προγραμματιστών ξεκίνησε την υλοποίηση του *Writely* σαν μια δοκιμή των δυνατοτήτων της Ajax που επέτρεπε την επιλεκτική μεταβολή στο περιεχόμενο μιας ιστοσελίδας που απεικονιζόταν στον χρήστη μέσω ενός προγράμματος περιήγησης (browsers)

Το *Writely* καινοτομούσε στο ότι ήταν ένας «συνεργατικός» επεξεργαστής κειμένου χρησιμοποιώντας το διαδίκτυο. Δηλαδή είχε την δυνατότητα της επεξεργασίας ενός εγγράφου από ένα η περισσότερους χρήστες με πρόσβαση στο διαδίκτυο.

Κυκλοφόρησε στις 29 Αυγούστου του 2005 σαν δωρεάν beta έκδοση, από την εταιρεία λογισμικού Upstartle, που ίδρυσε η ομάδα των τριών προγραμματιστών. Στα σχέδια των δημιουργών του ήταν τα πρόσθετα χαρακτηριστικά να είναι συνδρομητικά για επαγγελματίες και εταιρικούς πελάτες, ώστε να χρηματοδοτείται η δωρεάν έκδοση, όπως και η δημιουργία διαφορετικών ιστότοπων για εξειδικευμένες χρήσεις.

Από τον Ιανουάριο του 2006, το *Writely* υποστήριζε καταγραφή ιστορικού στις αλλαγές του περιεχομένου του.

Στις 9 Μάρτιο του 2006, η Upstartle εξαγοράζεται από την Google. Ο Sam Schillace προσλαμβάνεται από την Google ως τεχνικός διευθυντής υπεύθυνος για τα Google Docs συμμετέχοντας και σε άλλα έργα της Google, όπως Gmail, Calendar, Reader και Picasa.

Τον Σεπτέμβριο του 2006 το *Writely* ενσωματώνεται στους λογαριασμούς της Google και αργότερα στα Google Docs του πακέτου Google Drive.

## Τεχνολογία
Το *Writely* βασιζόταν στο μοντέλο πελάτη-διακομιστή με την χρήση Ajax. Ο *επεξεργαστής εγγράφου* απεικονιζόταν σε ένα πρόγραμμα περιήγησης (browsers) σαν να ήταν ιστοσελίδα. Το λογισμικό διεπαφής (interface) και τα αρχεία του *επεξεργαστή εγγράφου* φυλάσσονταν σε «απομακρυσμένο» διακομιστή (server) στον οποίο οι χρήστες είχαν ταυτόχρονη πρόσβαση μέσω συσκευών (π.χ. υπολογιστή) συνδεδεμένων στο διαδίκτυο. Η δυνατότητα της αλλαγής του κειμένου και των χαρακτηριστικών του μέσω του browser βασιζόταν στην τεχνολογία Ajax.

Τα προγράμματα στον διακομιστή (server) ήταν γραμμένα σε C# και ASP.net, ενώ αυτά που λειτουργούσαν στον browser του χρήστη ήταν Javascript και HTML.

## Παραπομπές


Κατηγορία:Επεξεργαστές κειμένου
Βαγγέλης Καρασάββας

Ο **Βαγγέλης Καρασάββας** (γεν. Δράμα 20 Μαρτίου 1967) είναι Έλληνας βετεράνος ποδοσφαιριστής που αγωνιζόταν στη θέση του τερματοφύλακα. Αγωνίστηκε τη δεκαετία του '80 και του '90 και αγωνίστηκε και σε επίπεδο Α' Εθνικής κατηγορίας. Πλέον ασχολείται ως προπονητής και γυμναστής τερματοφυλάκων. Ο μεγαλύτερος αδερφός του Βαγγέλη, Σταύρος Καρασάββας υπήρξε επίσης ποδοσφαιριστής που αγωνίστηκε στη θέση του τερματοφύλακα, τη δεκαετία του '70 και του '80.

## Καριέρα
Ξεκίνησε το ποδόσφαιρο από τα τμήματα υποδομών της Δόξας Δράμας. Ο Γερμανός προπονητής της Δόξας Δράμας Γκερντ Πρόκοπ τον προώθησε στην ανδρική στην οποία έγινε επαγγελματίας και αγωνίστηκε μέχρι και το 1989. Κατόπιν πήρε μεταγραφή στον Εθνικό Πειραιώς όπου αγωνίστηκε μέχρι και το 1996 και τον Ιανουάριο του 1996 ακολούθησε η μεταγραφή του στη Παναχαϊκή. Το έτος αυτό έφτασε κοντά στην μεταγραφή του στην Α.Ε.Κ. Αθηνών. Το καλοκαίρι του 1998 πήρε μεταγραφή στην Προοδευτική, με τη φανέλα της οποίας αγωνίστηκε 1,5 χρόνο  στην Α' Εθνική μέχρι και το 2000. Τον Ιανουάριο του 2000 πήρε μεταγραφή στον Εθνικό Πειραιώς, και στη συνέχεια αγωνίστηκε για 1,5 χρόνο στον Πανσερραϊκό μέχρι το 2002. Ακολούθως αγωνίστηκε στην Γ.Σ. Προσοτσάνη στα πρωταθλήματα Δ' και Γ' Εθνικής και τερμάτισε επαγγελματικά το ποδόσφαιρο στον Πανδραμαϊκό.

## Παραπομπές


## Πηγές
* Αφιέρωμα Βαγγέλη Καρασάββα 
* Προφίλ και στατιστικά Βαγγέλη Καρασάββα transfermarkt.com
* Οι "άσοι" που λατρέψαμε στα 90s sport24.gr

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πανσερραϊκού
Θιβετιανό Μαστίφ

Το **Θιβετιανό Μαστίφ**  είναι μεγαλόσωμη θιβετιανή φυλή σκύλου ( Θιβετιανά: དོ་ཁྱི, κινέζικα:藏獒) στην οικογένεια των μαστίφ.  Προέρχεται από τους νομάδες του Θιβέτ, της Κίνας, του Πακιστάν, της Ινδίας, της Μογγολίας και του Νεπάλ. Χρησιμοποιείται από τις τοπικές φυλές Θιβετιανών για την προστασία των προβάτων από λύκους, λεοπαρδάλεις, αρκούδες και τίγρεις.

## Ονόματα και ετυμολογία
 
Το θιβετιανό μαστίφ, γνωστό ως *Ντρογκ-Χι* (འབྲོག་ ཁྱི) στα θιβετιανά, σημαίνει "νομαδικός σκύλος"  ("σκύλος που μπορεί να είναι δεμένος") που αντανακλά τη χρήση του σε κοπάδια, σκηνές, χωριά, μοναστήρια και παλάτια. Στις κατασκηνώσεις νομάδων και στα χωριά, το *Ντρογκ-Χι* έχει την παραδοσιακή άδεια να τρέχει χαλαρά το βράδυ.  Αυτό το σκυλί είναι γνωστό για την πίστη του, έχει χρησιμοποιηθεί ως νομαδικό σκυλί για χιλιάδες χρόνια.

Ο τύπος του φρουρού από τον οποίο προέρχεται η σύγχρονη φυλή του θιβετιανού μαστίφ ήταν γνωστή σε όλο τον αρχαίο κόσμο με πολλά ονόματα. Το Μπότε Κουκούρ σημαίνει στα νεπαλικά θιβετιανός σκύλος. Το κινέζικο όνομα για τη φυλή είναι 藏獒 (Κινέζικα: *Zàng áo* , Καντονέζικα: *Tzong ngou*), που σημαίνει "Θιβετιανό σκυλί μαστίφ". Στη Μογγολία, ένας παρόμοιος τύπος σκυλιού ονομάζεται μπανχάρ, αλλά αυτό το σκυλί είναι γενετικά διακριτό και πιο αρχαίο.  
μικρογραφία|Θιβετιανό μαστίφ από την Ουκρανία

Αν και οι Ευρωπαίοι ονόμασαν την συγκεκριμένη φυλή ως "Θιβετιανό Μαστίφ", ο όρος αυτός δεν ανταποκρίνεται στην πραγματικότητα αφού το Θιβετιανό Μαστίφ δεν ανήκει στην κατηγορία των σκυλιών Μαστίφ. Ο όρος "μαστίφ" χρησιμοποιήθηκε από τους Ευρωπαίους που ήρθαν για πρώτη φορά στο Θιβέτ, επειδή με αυτόν τον όρο συνήθιζαν να αναφέρονται για όλες σχεδόν τις μεγάλες φυλές σκύλων στη Δύση. Οι πρώτοι Δυτικοί επισκέπτες στο Θιβέτ ονόμασαν λανθασμένα μερικές από τις φυλές του: Το «Θιβετανό τεριέ» δεν είναι τεριέ και το «Θιβετιανό σπάνιελ» δεν είναι σπανιέλ. Ένα καλύτερο όνομα για το σκυλί μπορεί να είναι το θιβετιανός ορεινός σκύλος, ή,  για να συμπεριλάβει τη φυλή σε όλη της την έκταση, το ιμαλαϊκός ορεινός σκύλος.

## Γκαλερί

Αρχείο:Tibetan Mastiff 001.jpg
Αρχείο:Lion-Head Tibetan Mastif02.jpg

[μικρογραφία| Δέκα βραβευμένες σειρές σκυλιών, θιβετιανό μαστίγιο.  Τέχνη που απεικονίζει ένα θιβετιανό μαστίγιο από τη [Δυναστεία Τσινγκ|δυναστεία Qing . ]]

## Παραπομπές


## Βιβλιογραφία
* Alderton, David (1984). *The Dog*. London: Macdonald. .
* Fogle, Bruce, DVM (2000). *The New Encyclopedia of the Dog*. Doring Kindersley (DK). .
* 
* Kuang Ni [倪匡] (2000). 真实的藏獒 (*The Real Tibetan Mastiff*). Beijing: Guo ji wen hua chu ban gong si. . .
* Messerschmidt, Don (2010). *Big Dogs of Tibet and the Himalayas*. Orchid Press .
* Palmer, Joan (1994). *The Illustrated Encyclopedia of Dog Breeds*. .
* Schuler, Elizabeth Meriwether (ed.) (1980). *Simon & Schuster's Guide to Dogs*. .
* 

## Εξωτερικοί σύνδεσμοι
* 
*Μαστίφ του Θιβέτ F.C.I. πρότυπο στα ελληνικά στο http://tmphotodatabase.blogspot.com/2015/03/fci.html

Κατηγορία:Φυλές σκύλων
Κατηγορία:Φυλές σκύλων της Διεθνούς Κυνολογικής Ομοσπονδίας
Εβραϊκό Πάσχα

μικρογραφία|Τραπέζι κατά τη διάρκεια του Πάσχα
Το **Εβραϊκό Πάσχα** (εβραϊκά: פֶּסַח, κυριολεκτικά "πέρασμα" Αραμαϊκά: ; ελληνικά σε μετάφραση των Εβδομήκοντα και στην καινή Διαθήκη: Πάσχα), είναι πολύ σημαντική εβραϊκή γιορτή για την απελευθέρωση του λαού του Ισραήλ από την Αίγυπτο.

Κατηγορία:Ιουδαϊσμός
Κατηγορία:Θρησκευτικές εορτές και τελετές
Γεωργιανοί στην Κύπρο

Οι εθνοτικοί **Γεωργιανοί στην [[Κύπρος|Κύπρο]]** αριθμούν περίπου 5.000 έως 6.000 άτομα. Κατοικούν κυρίως στη Λευκωσία και τη γύρω περιοχή, ενώ αρκετοί από αυτούς ήρθαν στη Κύπρο τη δεκαετία του 1990.

## Παραπομπές


Κυπρος
Νατουραλισμός (λογοτεχνία)

Το λογοτεχνικό ρεύμα του Νατουραλισμού αναπτύχθηκε στη Γαλλία στα τέλη του 19ου και στις αρχές του 20ού αιώνα, κυρίως με τα έργα του Εμίλ Ζολά. Η νατουραλιστική πεζογραφία είναι εξέλιξη της ρεαλιστικής και έχει πολλά κοινά σημεία με αυτήν, αφού ξεκινά, όπως και η ρεαλιστική, από την επιθυμία της απεικόνισης της πραγματικότητας με ακρίβεια και χωρίς ωραιοποίηση, αλλά διαφέρει ως προς το φιλοσοφικό υπόβαθρο που διακρίνεται πίσω από τα νατουραλιστικά έργα. 

Οι νατουραλιστές συγγραφείς πιστεύουν ότι η συμπεριφορά του ανθρώπου ρυθμίζεται από τους παράγοντες της κληρονομικότητας, του περιβάλλοντος και της πίεσης της στιγμής, με αποτέλεσμα οι ήρωες των έργων τους να παρουσιάζονται ως άτομα που δρουν με βάση τα εσωτερικά τους ένστικτα (κυρίως την πείνα και τη σεξουαλική επιθυμία) και υπό την επίδραση των κοινωνικών και οικονομικών συνθηκών. Τα νατουραλιστικά έργα ξεχωρίζουν επίσης για την υπερβολικά λεπτομερή απόδοση της πραγματικότητας, ακόμα και σε σκηνές ιδιαίτερα βίαιες, και συχνά για το τραγικό τέλος, στο οποίο ο ήρωας συνήθως οδηγείται στην καταστροφή. Άλλο εμφανές χαρακτηριστικό στα έργα των νατουραλιστών είναι η απόδοση των λόγων των ηρώων σε ελεύθερο πλάγιο λόγο. 

Στην Ελλάδα ο νατουραλισμός κάνει την πρώτη του εμφάνιση με τη μετάφραση της "Νανά" του Εμίλ Ζολά από τον Ιωάννη Καμπούρογλου το 1880. Είναι η πιο ακραία εκδοχή του ρεαλισμού. Καταγγέλλει την κοινωνική εξαθλίωση και γενικά τις απαράδεκτες συνθήκες ζωής. Οι νατουραλιστές συγγραφείς επιλέγουν ιδιαίτερα προκλητικά θέματα από το περιθώριο της κοινωνικής ζωής. Οι ήρωες είναι οι απόκληροι και τα θύματα της κοινωνίας, οι καταπιεσμένοι, οι αδικημένοι, άτομα του υποκόσμου. Στη νεοελληνική πεζογραφία νατουραλιστικά στοιχεία συναντάμε σε πολλά πεζά κείμενα του 19ου αι. και αρχές του 20ού αι. με κυριότερο το "Ζητιάνο" του Καρκαβίτσα. Συνήθως τα πρόσωπα στην λογοτεχνία έχουν τραγικό τέλος.

Κατηγορία:Νατουραλισμός
Νατουραλισμός

Η λέξη **Νατουραλισμός** μπορεί να αναφέρεται στο:

*Φιλοσοφικό ρεύμα του νατουραλισμού (Φυσιοκρατία) 
*Λογοτεχνικό ρεύμα: Νατουραλισμός (λογοτεχνία)
Πίτερ Άρνο

Ο **Πίτερ Άρνο** (**Peter Arno**, γεννημένος **Curtis Arnoux Peters, Jr.**, Νέα Υόρκη, ΗΠΑ, 8 Ιανουαρίου 1904 – 22 Φεβρουαρίου 1968) ήταν Αμερικανός δημιουργός κόμικς και μουσικός. Απόφοιτος του Πανεπιστημίου του Yale, εργάσθηκε αρχικά ως σχεδιαστής για μία κινηματογραφική εταιρεία πριν αναλάβει να φιλοτεχνεί εικονογραφημένες ιστορίες στο πολύ-περιοδικό «The New Yorker» δημιουργώντας συνολικά 99 εξώφυλλα από το 1925 έως το θάνατό του, καθορίζοντας, εν πολλοίς ο ίδιος, τη φυσιογνωμία του περιοδικού και επηρεάζοντας, μέσω αυτού, την κουλτούρα των αναγνωστών της Νέας Υόρκης.  Ήταν νυμφευμένος από το 1927 με Lois Long, δημοφιλή συντάκτρια υπεύθυνη για θέματα μόδας, με την οποία απέκτησε μία κόρη  (1928). Χώρισαν, ωστόσο,  δύο χρόνια μετά (1930) κι ο Άρνο έκανε δεύτερο γάμο στα 1935, αυτή τη φορά με τη Mary Livingston Lansing, όμως και αυτός ο γάμος του τερματίσθηκε στα 1939. Τότε ο Άρνο αποσύρθηκε σε μία φάρμα έξω από τη Νέα Υόρκη, ασχολούμενος με διάφορα χόμπι. Πέθανε από εμφύσημα σε ηλικία 64 ετών και ενταφιάστηκε στο Κοιμητήριο Kensisco της Valhalla, προαστίου της Ν. Υόρκης. Το 2015 ο εκπρόσωπος του περιοδικού, Roger Angell, χαρακτήρισε τον Άρνο σαν την πρώτη ιδιοφυΐα του εντύπου. Τον Απρίλιο του 2016 ο εικονογράφος του New Yorker, Michael Maslin, εξέδωσε τη βιογραφία του Άρνο, με τίτλο: «Peter Arno: The Mad Mad World of The New Yorker's Greatest Cartoonist » που κυκλοφόρησε από τις εκδόσεις «Regan Arts».

## Παραπομπές


Κατηγορία:Αμερικανοί δημιουργοί κόμικς
Αρχείο Μπαουχάους

Το **Αρχείο Μπαουχάους** (γερμανικά: *Bauhaus-Archiv*) είναι Μουσείο Σχεδίου στο Βερολίνο, το οποίο συγκεντρώνει έργα τέχνης, αρχεία, αντικείμενα και λογοτεχνήματα, συνδεδεμένα με τη σχολή Μπαουχάους (1919 - 1933). Η σχολή Μπαουχάους θεωρείται μία από τις σπουδαιότερες σχολές αρχιτεκτονικής, σχεδίου και τέχνης του 20ου αιώνα. Παρόλα αυτά το μουσείο αυτή τη στιγμή παραμένει κλειστό και θα ανοίξει ξανά περί το 2022, όταν θα έχουν ολοκληρωθεί οι  επισκευές. Μέχρι τότε υπάρχει διαθέσιμος χώρος για το αρχείο στην οδό Κνέσμπεκ 1-2, στο Βερολίνο-Σαρλότενμπουργκ του Βερολίνου. 

## Ιστορία
Το αρχείο Μπαουχάους ιδρύθηκε το 1960 αρχικά στο Ντάρμστατ, με την υποστήριξη του Βάλτερ Γκρόπιους, καθώς κι άλλων εμπλεκόμενων με τη σχολή. Η συλλογή κατέληξε να αναπτύσσεται ταχέως και η ιδέα ενός μουσείου αφιερωμένου σε αυτήν έμοιαζε ελκυστική. Έτσι κατόπιν ζητήθηκε από τον ίδιο τον Γκρούπιους να σχεδιάσει αυτό το μουσείο. Το 1964 ετοίμασε σχέδια για το μουσείο, στο Ντάρμστατ, αλλά η τοπική αρχή δεν το εξέταζε με θετική διάθεση. Ωστόσο, η Γερουσία του Βερολίνου, έμοιαζε διατεθειμένη να υποστηρίξει και την ιδέα και τον χώρο του αρχείου. Έτσι το 1971 το αρχείο στεγάστηκε στο Βερολίνο. Παρόλα αυτά διάφοροι παράγοντες καθυστέρησαν την υλοποίηση του πρότζεκτ. Πάντως το 1976 ξεκίνησε η κατασκευή η οποία ολοκληρώθηκε το 1979. Από το αρχικό σχέδιο του Γκρόπιους δεν υλοποιήθηκε σχεδόν τίποτα, παρά μόνο η χαρακτηριστική σιλουέτα του κτιρίου, το έργο το ανέλαβε ο παλιός του συνάδελφος Άλεξ Τσβιγιάνοβιτς. Το 1997 έγιναν κάποιες ανακατασκευές. Το 2005 χρησιμοποιήθηκε ως σκηνικό εξωτερικών γυρισμάτων των ταινιών επιστημονικής φαντασίας *[[V for Vendetta (ταινία)|V for Vendetta]]* και *Æon Flux*. Αργότερα υπήρξε ιδέα επέκτασης του μουσείου αλλά το 2009, η Γερουσία του Βερολίνου, εγκατέλειψε αυτήν την ιδέα. 

## Συλλογή
Η συλλογή του αρχειοθετεί, πρακτικά, την ιστορία της σχολής του Μπαουχάους και την προσφορά της στις τέχνες, τη διδασκαλία, την αρχιτεκτονική και το σχέδιο. Η συλλογή μεταξύ άλλων διαθέτει διδακτικό υλικό, εργαστήρι μοντέλων, αρχιτεκτονικά σχέδια και μοντέλα, φωτογραφίες, ντοκουμέντα καθώς και βιβλιοθήκη. 

Το αρχείο Μπαουχάους, διαθέτει μεγάλη γκάμα αρχείων περισσότερο για τους Λίονελ Φένινφκερ, Γιοχάνες Ίττεν, Πάουλ Κλέε, Βασίλι Καντίνσκι, Λάσλο Μόχολι-Νάγκι, Βέρνερ Ντρέβες, Γκούντα Στόλζλ και Όσκαρ Σλέμερ.

## Δραστηριότητες
Πέρα από τις μόνιμες εκθέσεις έργων, το αρχείο Μπαουχάους διοργανώνει και τέσσερις ειδικές εκθέσεις κάθε χρόνο. Στον εξωτερικό του χώρο, γίνονται εργαστήρια, διαλέξεις και άλλα, μέχρι και κονσέρτα. Το αρχείο Μπαουχάους είναι ο μόνος επίσημος φορέας που έχει το δικαίωμα να αναπαράγει έναν περιορισμένο αριθμό έργων από τα σχέδια της Μπαουχάους. 

## Παραπομπές


## Εξωτερικοί σύνδεσμοι

* Official archive website 
* Official audio guide

Κατηγορία:Μπάουχαους
Κατηγορία:Κτίρια και κατασκευές στο Βερολίνο
Κατηγορία:Μουσεία σχεδιασμού
Φέρντιναντ Χίλερ

Ο **Φέρντιναντ (φον) Χίλερ** (γερμανικά: *Ferdinand (von) Hiller*, 24 Οκτωβρίου 1811 - 11 Μαΐου 1885) ήταν Γερμανός συνθέτης, μαέστρος, πιανίστας, συγγραφέας και μουσικός διευθυντής. Γεννήθηκε στη Φρανκφούρτη, από εύπορη οικογένεια εμπόρων, εβραϊκής καταγωγής. Παρόλα αυτά, από νεαρή ηλικία, φάνηκε η κλίση του στη μουσική και ήδη σε ηλικία 10 ετών έδωσε την πρώτη του ζωντανή παράσταση σε ένα κονσέρτο του Μότσαρτ. Στα 12 του συνέθεσε την πρώτη του σύνθεση. Τo 1822, μπήκε στη ζωή του, ο δεκατριάχρονος τότε Μέντελσον, με τον οποίον ξεκίνησαν στενή φιλία έως και το 1843, η οποία μάλλον διεκόπη, επειδή ο τελευταίος τον διαδέχθηκε στη θέση του διευθυντή της Ορχήστρας της Λειψία. 

Μεταξύ το 1825 και το 1827, υπήρξε μαθητής του Γιόχαν Νέπομουκ Χούμελ, με τον οποίον είχαν βρεθεί στο νεκροκρέβατο του Μπετόβεν, με τον Χίλερ να παίρνει μία τούφα από τα μαλλιά του, η οποία φυλάσσεται έως και σήμερα το San Jose State University. Εκείνη την περίοδο, ο Χίλερ και ο Χούμερ, παρακολούθησαν τον Γιόχαν Μίκαελ Βογκλ και τον Φραντς Σούμπερτ, σε έργο του τελευταίου, το *Winterreise*, με τον Χίλερ να γράφει, ότι ο δάσκαλός του δεν μπορούσε να συγκρατήσει τα δάκρυα του. Μεταξύ το 1828 και το 1835, ο Χίλερ μετακόμισε στο Παρίσι, όπου έγινε δάσκαλος, θέση που εγκατέλειψε για να ασχοληθεί αποκλειστικά με το πιάνο και τη σύνθεση. Εκείνο που ήθελε περισσότερο ήταν να γράψει μία επιτυχημένη όπερα, και για αυτόν τον λόγο ταξίδευε συχνά στην Ιταλία, πράγμα όμως που δεν κατάφερε ποτέ. 

Παρόλα αυτά, εξ αιτίας του Μέντελσον, τον έμαθε και ο Ροσίνι, ο οποίος τον βοήθησε να προωθήσει την πρώτη του όπερα, στο Μιλάνο. Μετά από μία επέκταση των σπουδών του, ο Χίλερ, επιστρέφει στη Λειψία περί το 1843-44, όπου και δίνει μία μεγάλη παράσταση, εκεί ήταν κάπου που αναγνωρίστηκε μουσικά. Το 1845, ο Σούμαν του αφιέρωσε το Κονσέρτο για Πιάνο του. Ενώ, το 1833, ο Σοπέν, του είχε αφιερώσει τα Νυχτερινά, Op. 15. Το 1847, έγινε kapellmeister στο Ντίσελντορφ, και το 1851, έλαβε παρόμοια θέση στην Κολονία, όπου ίδρυσε και το ωδείο. Κατά την παραμονή του εκεί, απέκτησε και το πρόθεμα "φον" στο όνομά του. Απεβίωσε το 1885, στην Κολονία. Το μεγαλύτερο μέρος του έργου του Χίλερ είναι σήμερα, λίγο πολύ, ξεχασμένο, παρόλα αυτά έχουν γίνει μερικές ηχογραφήσεις για αυτό.  

## Παραπομπές


; Πηγές
*
*
*

## Εξωτερικοί σύνδεσμοι
* Ελεύθερες Παρτιτούρες του Χίλερ στο IMSLP.org

Κατηγορία:Γερμανοί πιανίστες
Κατηγορία:Γερμανοί διευθυντές ορχήστρας
Κατηγορία:Γερμανοεβραίοι
Κατηγορία:Συνθέτες του Ρομαντισμού
Κατηγορία:Εβραίοι μουσικοί
Κατηγορία:Γερμανοί συνθέτες κλασικής μουσικής
Σχέσεις Ελλάδας-Αργεντινής

Οι **σχέσεις Αργεντινής-Ελλάδας** είναι οι διμερείς σχέσεις μεταξύ της Ελλάδας και της Αργεντινής. Και οι δύο χώρες αντιπροσωπεύονται από πρεσβεία στην πρωτεύουσα της άλλης. Στην Αργεντινή ζουν τουλάχιστον 30.000 άτομα ελληνικής καταγωγής, εκ των οποίων, περίπου, 5.000 με ελληνικό διαβατήριο. Η πλειοψηφία των Ελλήνων ζει στο Μπουένος Άιρες.

## Ιστορία
[μικρογραφία| Ο Υπουργός Εξωτερικών [Σταύρος Λαμπρινίδης συναντήθηκε με τον υπουργό Εξωτερικών της Αργεντινής *Hector Timerman* στο περιθώριο της 66ης Γενικής Συνέλευσης των Ηνωμένων Εθνών.]]
Την 1η Ιουνίου 1959, οι δύο χώρες υπέγραψαν συμφωνία για την Κατάργηση των Θεωρήσεων των Διπλωματικών και Υπηρεσιακών διαβατηρίων. Στις 31 Ιανουαρίου 1975, υπέγραψαν συμφωνία για την Κατάργηση των Τουριστικών Θεωρήσεων για τους Πολίτες των δύο Χωρών. Το 2008, οι Υπουργοί Εξωτερικών της Ελλάδας, Ιωάννης Βαληνάκης και Θεόδωρος Κασίμης, επισκέφθηκαν την Αργεντινή και συναντήθηκαν με εκπροσώπους της ελληνικής κοινότητας. Ο Αναπληρωτής Υπουργός Βαληνάκης, μίλησε για το σημαντικό ρόλο που διαδραμάτισαν οι ελληνικές κοινότητες στην Αργεντινή και υπέγραψε διμερή συμφωνία για την Οικονομική Συνεργασία. Από την πλευρά του, ο Αναπληρωτής Υπουργός Κασίμης συναντήθηκε με το Βικτόριο Τασέτι και υπέγραψε διμερή συμφωνία Επιστημονικής και Τεχνολογικής Συνεργασίας. Συναντήθηκε επίσης με συγγενείς μελών της ελληνικής κοινότητας, οι οποίοι εξαφανίστηκαν κατά τη διάρκεια της στρατιωτικής δικτατορίας. 

## Οικονομικές σχέσεις
Ο όγκος του διμερούς εμπορίου είναι χαμηλός. Οι αργεντίνικες εξαγωγές προς την Ελλάδα παρέμειναν περιορισμένες αλλά σταθερές κατά τη διάρκεια της περιόδου 2004-2008. Τον Οκτώβριο του 2008, μια αντιπροσωπεία του Ομοσπονδιακού Συμβουλίου Επενδύσεων της Αργεντινής επισκέφθηκε την Ελλάδα με στόχο την ενίσχυση της διμερούς συνεργασίας στον τομέα των ανανεώσιμων πηγών ενέργειας. Ωστόσο, από ανέκαθεν υπήρχε ένα έντονο κύμα φιλελληνισμού σε όλες τις χώρες της Λατινικής Αμερικής, συμπεριλαμβανομένης φυσικά και της Αργεντινής. Αυτό το γεγονός, έχει οδηγήσει τα δύο κράτη, στο να έχουν εξαίρετες σχέσεις.

## Μόνιμες διπλωματικές αποστολές
* Η Αργεντινή έχει πρεσβεία στην Αθήνα. 
* Η Ελλάδα έχει πρεσβεία στο Μπουένος Άιρες. 

## Δείτε επίσης
* Πρεσβεία της Αργεντινής Δημοκρατίας στην Αθήνα
* Ελληνοαργεντίνοι

## Παραπομπές


## Εξωτερικοί σύνδεσμοι
* Αργεντινής Υπουργείο Εξωτερικών κατάλογος των συνθηκών μεταξύ της Αργεντινής και της Ελλάδας 
* Υπουργείο Εξωτερικών της Ελλάδας σχετικά με τις σχέσεις με την Αργεντινή 


Αργεντινη
Ελλαδα
Σχέσεις Ελλάδας-Αιθιοπίας

Οι **σχέσεις Ελλάδας-Αιθιοπίας** είναι οι διεθνείς διμερείς σχέσεις μεταξύ της Ελλάδας και της Αιθιοπίας. 

## Ιστορία
Παρόλο που η πρώτη ελληνική διπλωματική αποστολή στην Αιθιοπία χρονολογείται από το 1917 με τη δημιουργία του ελληνικού προξενείου, μετανάστες από την Ελλάδα είναι παρόντες στην Αιθιοπία στην υπηρεσία του Αυτοκράτορα ή των ευγενών από τουλάχιστον τα μέσα του 18ου αιώνα. Το 1935 το προξενείο αναβαθμίστηκε σε πρεσβεία. Από το 1951 έως το 1992, η Αιθιοπία είχε πρεσβεία στην Αθήνα, αλλά αναγκάστηκε να την κλείσει για οικονομικούς λόγους. 

Αν και οι δύο χώρες υπέγραψαν εμπορικές συμφωνίες το 1933, το 1955 και το 1959, ο όγκος των συναλλαγών μεταξύ τους παραμένει πολύ χαμηλός. Ο Υπουργός Εξωτερικών, Θεόδωρος Πάγκαλος, πραγματοποίησε επίσημη επίσκεψη στην Αιθιοπία το 1998. Η εθνικοποίηση των ιδιοκτησιών που ανήκαν στους Έλληνες υπηκόους στην Αιθιοπία κατά τη διάρκεια του καθεστώτος Ντεργκ, είναι ένας παράγοντας στις σχέσεις μεταξύ των δύο χωρών. 

## Διπλωματικές αποστολές
* Η Αιθιοπία είναι διαπιστευμένη στην Ελλάδα από την πρεσβεία της στη Ρώμη της Ιταλίας. 
* Η Ελλάδα έχει πρεσβεία στην Αντίς Αμπέμπα. 

## Δείτε επίσης
* Έλληνες στην Αιθιοπία 

## Παραπομπές


## Εξωτερικοί σύνδεσμοι
* Υπουργείο Εξωτερικών της Αιθιοπίας για τις σχέσεις με την Ελλάδα 
* Υπουργείο Εξωτερικών της Ελλάδας σχετικά με τις σχέσεις με την Αιθιοπία 

Αιθιοπια
Ελλαδα
Σχέσεις Γεωργίας-Ελλάδας

Οι **σχέσεις Ελλάδας-Γεωργίας** είναι οι διμερείς σχέσεις μεταξύ της Ελλάδας και της Γεωργίας. Και οι δύο χώρες καθιέρωσαν διπλωματικές σχέσεις σε επίπεδο πρεσβειών στις 20 Απριλίου 1992. Οι Έλληνες είναι παρόντες στη Γεωργία από την αρχαιότητα. Υπήρχαν ελληνικές αποικίες στη σημερινή Γεωργία κατά την αρχαιότητα.

Επίσης, υπάρχει ένας μεγάλος αριθμός Ποντίων Ελλήνων στη Γεωργία (μεταξύ 15.000 και 25.000), αν και αυτός είναι σημαντικά χαμηλότερος από ότι μέχρι τις αρχές της δεκαετίας του 1990, όταν πολλοί Ελληνογεωργιανοί άρχισαν να μεταναστεύουν στην Ελλάδα ή στη νότια Ρωσία.

Όπως και με την Αρμενία, λόγω των ισχυρών πολιτιστικών, θρησκευτικών και πολιτικών δεσμών μεταξύ των δύο χωρών, η Ελλάδα και η Γεωργία διατηρούν άριστες διπλωματικές σχέσεις. Οι σχέσεις αυτές ήταν πάντα ισχυρές τόσο συναισθηματικά όσο και ιστορικά.

## Δείτε επίσης

* Διεθνείς σχέσεις της Γεωργίας 
* Διεθνείς σχέσεις της Ελλάδας

## Εξωτερικοί σύνδεσμοι

* Υπουργείο Εξωτερικών της Γεωργίας σχετικά με τη σχέση με την Ελλάδα 
* Γεωργιανή πρεσβεία στην Αθήνα 
* Ελληνικό Υπουργείο Εξωτερικών για τη σχέση με τη Γεωργία  
* Ελληνική πρεσβεία στην Τιφλίδα 


Ελλαδα
Γεωργια